Chránené bývanie a chránené dielne    
(OZ CHRABYD)
Hviezdoslavova 1008/11, 974 01 Banská Bystrica
IČO: 37830945
Prevádzka: Betonika Priechod
Priechod č. 283,  976 11 Selce
B

	

	

Výročná správa za rok 2019
o  činnosti občianskeho združenia

Chránené bývanie a chránené dielne (OZ CHRABYD),
prevádzka Betonika Priechod

       vypracovaná v zmysle zákona č. 83/1990 Zb. o  združovaní občanov
v znení neskorších predpisov

V Banskej Bystrici 10.7.2020

     
O B S A H

1. ÚVOD										3
2. ZÁKLADNÉ IDENTIFIKAČNÉ ÚDAJE						3
3. PERSONÁLNE PODMIENKY A ORGANIZAČNÁ ŠTRUKTÚRA		5
4. PREHĽAD O POSKYTOVANÍ SOCIÁLNEJ SLUŽBY A O INOM		
    PREDMETE ČINNOSTÍ REALIZOVANÝCH V KALENDÁRNOM 
    ROKU  2019									5
5.  ŠTRUKTÚRA PRIJÍMATEĽOV							7
6.  ROČNÁ ÚČTOVNÁ ZÁVIERKA A ZHODNOTENIE ZÁKLADNÝCH
     ÚDAJOV V NEJ OBSIAHNUTÝCH						8
7.  VÝROK AUDÍTORA K ROČNEJ ÚČTOVNEJ ZÁVIERKE		          10
8.  PREHĽAD O PRÍJMOCH (VÝNOSOCH) A VÝDAVKOCH
     (NÁKLADOCH)								          10
9.  PREHĽAD PRÍJMOV V ČLENENÍ PODĽA ZDROJOV		          11
10. STAV A POHYB MAJETKU A ZÁVÄZKOV				          11
11. EON NA 1 PRIJÍMATEĽA SOCIÁLNEJ SLUŽBY PODĽA DRUHU
     POSKYTOVANEJ SOCIÁLNEJ SLUŽBY ZA KALENDÁRNY 
     ROK 2019	 								          11

1. Úvod

Občianske združenie Chránené bývanie a chránené dielne (OZ CHRABYD), so sídlom Hviezdoslavova 11, 974 01 Banská Bystrica, IČO 37 830 945, vzniklo v roku 2002. Vo svojich stanovách má niekoľko cieľov, ktoré postupne napĺňa. V zmysle zákona č. 448/2008 Z. z. o sociálnych službách a o zmene a doplnení zákona č. 455/1991 Zb. z. o živnostenskom podnikaní (živnostenský zákon) v znení neskorších predpisov poskytuje vo svojich prevádzkach základné sociálne poradenstvo a v priebehu rokov postupne aj tri druhy sociálnych služieb. 
Prevádzky OZ CHRABYD získavajú svoje názvy podľa vzácnej liečivej rastliny Betoniky lekárskej – BETONIKA a obce, kde je zariadenie sociálnych služieb zriadené.
OZ CHRABYD zriadilo prvú prevádzku zariadenia sociálnych služieb Betonika Pstruša od 15.01.2003 v obci Vígľaš, časť Pstruša, okres Detva. Táto prevádzka bola k 1.1.2017 prevedená na nástupnícku neziskovú organizáciu Patriam, n.o.
Druhú prevádzku združenie otvorilo 1.2.2006 s názvom Betonika Priechod, v obci Priechod, okres Banská Bystrica. 
OZ CHRABYD uvedenú prevádzku prevedie na jej nástupnickú organizáciu k 31.12.2020 s tým, že nový subjekt bude poskytovať už len jeden druh sociálnej služby – zariadenie pre seniorov.

2. ZÁKLADNÉ IDENTIFIKAČNÉ ÚDAJE OZ CHRABYD A PREVÁDZKY BETONIKA PRIECHOD 

Názov organizácie:             Chránené bývanie a chránené dielne
Sídlo organizácie:               Hviezdoslavova 11, 974 01  Banská Bystrica
Právna forma:                    občianske združenie
IČO:			         37830945
DIČ:                                     2021677702
Štatutárny zástupca:          prof. PaedDr. Gabriela Korimová, PhD.
Email:                                   gabriela.korimova@umb.sk
Miesto poskytovania sociálnej služby: Priechod 283, 976 11 Selce
Prevádzka:		         Betonika Priechod
Druh sociálnej služby:       -    domov sociálnych služieb (DSS), 
                                             -    zariadenie pre seniorov (ZpS), 
                                             -    denný stacionár (DS)
Forma:            celoročná – pobytová /DSS, ZPS/ a ambulantná /DS/
Rozsah sociálnych služieb: neurčitý čas.
Riaditeľka:	 Ing. Zuzana Harcsová – od 03.07.2018 – 31.10.2019
                         PaedDr. Božena Hrdinová – od 1.11. 2019 
Kontakt:   	 0917569615 (riaditeľka)
                         0905256749 (personál)
Email:             priechod.betonika@gmail.com

Betonika Priechod poskytuje sociálne služby nepretržite od 01.02.2006. Cieľovou skupinou sú občania s ťažkým zdravotným postihnutím a seniori. Zariadenie poskytuje sociálne služby v zmysle schválenej registrácie na BBSK. 

Zariadenie začalo poskytovať novú štruktúru sociálnych služieb v zmysle registračnej karty 28./7 s účinnosťou od 1.1.2015 nasledovne:
•	Domov sociálnych služieb - DSS /v zmysle § 38 zákona č. 448/2008 Z.z. /pobytová forma/
•	Zariadenie pre seniorov – ZPS /v zmysle § 35 zákona 448/2008 Z.z. /pobytová forma/
•	Denný stacionár - DS /v zmysle § 40 zákona 448/2008 Z.z. /ambulantná forma /
Kapacita zariadenia v roku 2019 ostala aj naďalej nezmenená -  21 miest:
•	DSS: 13 miest - celoročná pobytová forma 
•	 ZpS:  7 miest - celoročná pobytová forma
•	 DS:   1 miesto - ambulantná forma

Domov sociálnych služieb
V domove sociálnych služieb sa poskytuje sociálna služba FO:
-	do dovŕšenia dôchodkového veku, ak je táto FO odkázaná na pomoc inej FO a jej stupeň odkázanosti je najmenej V, podľa prílohy č. 3, zákona č. 448/2008 Z. z. alebo
-	nevidiacej alebo prakticky nevidiacej osobe a jej stupeň odkázanosti je najmenej III podľa prílohy č. 3, zákona č. 448/2008 Z. z.  
Zariadenie pre seniorov
V  zariadení pre seniorov sa poskytuje sociálna služba FO, ktorá:
-	dovŕšila dôchodkový vek a je odkázaná na pomoc inej FO, jej stupeň odkázanosti je najmenej IV podľa prílohy č. 3, zákona č. 448/2008 Z. z. alebo
-	dovŕšila dôchodkový vek a poskytovanie sociálnej služby v  zariadení potrebuje z iných vážnych dôvodov
Denný stacionár
V dennom stacionári sa poskytuje sociálna služba FO, ktorá je odkázaná na pomoc inej fyzickej osoby podľa prílohy č. 3, zákona č. 448/2008 Z. z. a je odkázaná na sociálnu službu v zariadení len na určitý čas počas dňa. 

3. PERSONÁLNE PODMIENKY A ORGANIZAČNÁ ŠTRUKTÚRA

V roku 2019 sa personálne zabezpečenie OZ CHRABYD – Betonika Priechod stanovené v zmysle zákona č. 448/2008 Z. z. a z toho vyplývajúcej organizačnej štruktúry v priebehu roka zásadne nemenilo a ku koncu roka 2019 bolo nasledovné:

štatutárny zástupca, ekonóm
riaditeľ  Betoniky Priechod
sociálny pracovník
zdravotnícky asistent 
vedúca opatrovateliek
opatrovateľky - 5 osôb
kuchárka
kurič – údržbár
upratovačka
účtovníčka 

Všetci zamestnanci v roku 2019 spĺňali kvalifikačné predpoklady na pracovné pozície, pričom zamestnávateľ zabezpečuje a umožňuje ďalšie zvyšovanie kvalifikácie, prípadne absolvovanie odborných kurzov. Súčasne sa každý zamestnanec individuálne vzdeláva na výkon práce dohodnutej v pracovnej zmluve.
K zvyšovaniu kvality poskytovaných služieb prispieva aj účasť zamestnancov na programe supervízie, ktorú zabezpečuje externý supervízor. 
Organizácia pravidelne vykonáva školenie zamestnancov v oblasti BOZP a PZS. 
V roku 2019 absolvovala špecializovaný kurz krízového manažmentu riaditeľka zariadenia a sociálna pracovníčka kurz Individuálny plán. Opatrovateľky absolvovali kurz používania hygienických a dezinfekčných pomôcok firmy TENA.

4. PREHĽAD O POSKYTOVANÍ SOCIÁLNEJ SLUŽBY A O INOM PREDMETE ČINNOSTÍ VYKONÁVANÝCH V KALENDÁRNOM ROKU 2018

Aj počas roka 2019 sa v zariadení sociálnych služieb Betonika Priechod pre DSS poskytovali nasledovné činnosti: pomoc pri odkázanosti na pomoc inej fyzickej osoby; sociálne poradenstvo; sociálna rehabilitácia; ubytovanie; stravovanie; upratovanie, pranie, žehlenie a údržba bielizne a šatstva; zabezpečovali sa: rozvoj pracovných zručností, záujmová činnosť, ošetrovateľská starostlivosť a osobné vybavenie; vytvárali sa podmienky na úschovu cenných vecí.
Pre ZPS sa poskytovali tieto činnosti: pomoc pri odkázanosti na pomoc inej fyzickej osoby; sociálne poradenstvo; sociálna rehabilitácia; ubytovanie; stravovanie;  upratovanie, pranie, žehlenie a údržba bielizne a šatstva; zabezpečovala sa záujmová činnosť; ošetrovateľská starostlivosť a osobné vybavenie; vytvárali sa podmienky na úschovu cenných vecí.
V DS sa poskytovala pomoc pri odkázanosti na pomoc inej fyzickej osoby; sociálne poradenstvo; sociálna rehabilitácia; stravovanie a zabezpečoval sa rozvoj pracovných zručností a záujmová činnosť.
Dané služby boli poskytované 21 klientom, ktorí boli umiestnení v  zariadení, alebo dochádzali do zariadenia (DS) a boli odkázaní na pomoc inej fyzickej osoby z dôvodu ich zdravotného postihnutia.
Aktivity v roku 2019

Od januára 2019 bola hlavnou témou výroba jarných pozdravov. Všetci klienti, podľa svojich schopností a záujmu,  spoločne vyrábali podklady pre výrobu pozdravov na Valentína a Veľkú noc. 
Začiatkom februára  sme si pripomenuli 12–te výročie vzniku zariadenia Betonika Priechod. Klienti si spolu so zamestnancami spravili relaxačný deň, kedy si zaspomínali na všetkých bývalých klientov a zamestnancov.
Vo februári bola v zariadení fašiangová zábava. Klienti si v spoločenskej miestnosti pripravili karaoke zábavu a veselicu na ľudovú nôtu. Cieľom bolo upútanie pozornosti, uvoľnenie sa a dobrá zábava. Jednotliví klienti sa medzi sebou striedali a spievali svoje obľúbené pesničky. Popritom hrali rôzne spoločenské hry a občerstvovali sa pripraveným pohostením s fašiangovými šiškami.
Vo fašiangovej nálade sa pokračovalo aj v Slovenskej Ľupči. Väčšina klientov išla na pozvanie DSS Slovenská Ľupča, na fašiangový karneval. Cieľom stretnutia bolo prepájanie podobných zariadení a vytváranie nových priateľstiev. 
V marci sme usporiadali Turnaj v žolíkových kartách. Klienti nášho zariadenia spolu s klientmi zo zariadenia v Slovenskej Ľupči a prizvanými seniormi zo zariadenia z Fončordy, sa zúčastnili turnaja v žolíkových kartách. Ostatní nezúčastnení sa venovali iným spoločenským hrám. Cieľom bolo zabaviť sa a zoznámiť s ostatnými klientmi z iných zariadení a udržovať s nimi priateľské vzťahy.
V máji mali klienti nesúťažné súperenie vo zdvihoch malou činkou dvomi rukami. Spoločne pozerali kulturistov a kulturistky a porovnávali výzor žien a mužov. Klienti hrali podľa vlastného výberu futbal, petang, bedminton na dvore. 
V letných mesiacoch boli klienti zariadenia viackrát na zmrzline v neďalekej Banskej Bystrici, zároveň si prezreli mesto, navštívili múzeum SNP a vyskúšali si aj pobyt v podzemnom bunkri. Deň vždy ukončili drobnými nákupmi, posedením na zmrzline a osviežujúcom nápoji. Počas letných víkendov boli 3x pozvaní štatutárnou zástupkyňou aj na kávu a malinovky v miestnej reštaurácii, rozprávali sa o svojich pocitoch a zážitkoch. 
Osobitne sa nám všetkým vydaril júlový týždenný pobyt na kúpalisku v Dolnej Strehovej. Klienti a aj zamestnanci Betonika Priechod spoločne prežili nezabudnuteľné chvíle. Celý pobyt bol hradený z prevádzkových zdrojov OZ CHRABYD a Betonika Priechod. Jedna klientka dokonca vybavila aj sponzorský dar vo výške 500€.
Začiatkom augusta, tak ako každý rok, sme sa zúčastnili už IX. Ročníka folklórnych slávností v Priechode. Príjemné dopoludnie prekazil síce dážď, ale vďaka pestrému programu sa klienti dobre zabavili a zaspievali si.
Augustové letné dopoludnia klienti často trávili na prechádzkach v lese a v prírode.
V októbri  sme boli v Martine, kde sme navštívili Hasičské múzeum a mini ZOO. Hlboký dojem v nich zanechala cesta vlakom, s množstvom tunelov a mostov.
Septembrový tradičný Radvanský jarmok sa niesol v duchu ľudových krojov. Klienti si poprezerali stánky ľudových remesiel a posedeli pri vystúpeniach ľudovej hudby a tanca.
Podobne sme sa v októbri zúčastnili benefičného koncertu „Na krídlach anjelov“, ktorý sa uskutočnil v Žiari nad Hronom. Klienti si mali možnosť zatancovať ZUMBU, zúčastniť sa tvorivých dielní. Najväčší zážitok však mali z vystúpení známych spevákov a umelcov. 
V decembri sme si spravili výlet do Banskej Bystrice a popozerali si vianočné trhy. 
Koniec roka sme zavŕšili vianočným večierkom, na ktorom sa už tradične zúčastnili predstavitelia obce, cirkvi, zástupca občianskeho združenia a zamestnancov. Príjemnú atmosféru dotvárali traja hudobníci z miestneho folklórneho súboru. Tancovalo sa a spievalo do neskorého večera.
Na Silvestra zamestnanci pripravili klientom zaujímavý program a nechýbal ani tradičný ohňostroj.
V rámci skvalitňovania života našich klientov sme pravidelne vyhodnocovali individuálne plány. Sociálna pracovníčka a opatrovateľky spolu s konkrétnym klientom preberali plánované aktivity a možnosti zlepšovania života v našom zariadení.

5.  ŠTRUKTÚRA PRIJÍMATEĽOV
V Betonika Priechod bola  k 31.12.2019 nasledovná štruktúra prijímateľov – v zariadení bolo 21 klientov, z toho 16 žien a 5 mužov.

Pohlavie klientov zariadenia Betonika Priechod k  31.12.2019
	Počet	
Žena	16	
Muž	5	
SPOLU	21	

Stupne odkázanosti na sociálnu službu v roku 2019

V roku 2019 mali všetci klienti zariadenia DSS a ZpS priznané stupne odkázanosti na pomoc inej osoby č. VI, jeden klient (DS) mal priznaný stupeň odkázanosti č. IV.

6.  ROČNÁ ÚČTOVNÁ ZÁVIERKA A ZHODNOTENIE ZÁKLADNÝCH ÚDAJOV V NEJ OBSIAHNUTÝCH

V súlade s § 4 ods. 2 zákona č. 431/2002 Z. z. o účtovníctve, v platnom znení  občianske združenie CHRABYD  účtuje v sústave podvojného účtovníctva, podľa Postupov účtovania pre účtovné jednotky, ktoré nie  sú založené alebo zriadené na účel podnikania.
Účtovná závierka predstavuje sústavu výstupných informácií z bežného účtovníctva. Na základe účtovnej závierky občianske združenie CHRABYD zostavuje Súvahu, Výkaz ziskov a strát, Poznámky. Tieto výkazy tvoria účtovnú závierku v podvojnom účtovníctve a sú súčasťou daňového priznania dani z príjmov.

Súvaha 	rok                                                  	2019	
	
	2018		
 	majetok spoločnosti	    40732	905246		
 	pozemky	3320	3320		
 	stavby	15855	872697		
strana	sam. hnuteľ. veci	21557	28959		
aktív	obežný majetok	476360	39944		
 	finančné účty	276360	39944		
 	aktíva spolu	517092	945190		
 	vlastné zdroje	160268	63319		
 	peň. fondy	925	925		
 	fondy zo zisku	1592	1592		
 	nevysporiadaný výsledok hospodárenia	36070	21137		
 	výsledok hospodárenia	121681	39665		
strana 	cudzie zdroje 	345053	864350		
pasív	krátkodobé rezervy	0	0		
 	dlhodobé záväzky	297424	417293		
 	krátkodobé záväzky	44370	440557		
 	bankové výpomoci	3259	428348		
 	časové rozlíšenie	11771	17521		
 	pasíva spolu	517092	945190		
	
V roku 2019 došlo k odpredaju budov, ktoré boli vo vlastníctve OZ Chrabyd. Prvý predaj sa uskutočnil v lete roku 2019 a jednalo sa objekt Betonika Pstruša, druhá bola budova Sseniordomu Betonika v B. Bystrici. V oboch prípadoch sa jednalo o odpredaj nájomcom v týchto budovách, ktorí sú poskytovateľmi sociálnych služoeb a  teda účel za akým boli rekonštruované, resp. postavené ostal nezmenený. Z príjmov z predaja boli čiastočne splatené úvery OZ CHRABYD od fyzických osôb a v OTP banke, ktoré boli použité na kúpu, rekonštrukciu a výstavbu predmetných budov. Podielovo bola splácaná aj pôžička od fyzických osôb, ktorá bola použitá na rekonštrukciu budovy bývalej ZŠ v Priechode na zariadenie sociálnych služieb (Betonika Priechod) v priebehu rokov 2004 – 2016.

VÝKAZ ZISKOV A STRÁT	rok 2019	rok 2018	
Spotreba – materiálu	27595	20414	
               - energie	18166	19792	
Opravy	5821	4614	
Ostatné služby	12567	7385	
Mzdové náklady	115322	101047	
Zákonné sociálne poistenie a zdravotné poistenie	38471	32436	
Zákonné sociálne náklady	783	987	
Ostatné dane a poplatky	15748	3493	
Úroky	9353	11681	
Osobitné náklady	2156	0	
Iné náklady	1626	1921	
Odpisy HIM	51299	52471	
Poskytnuté príspevky iným účtovným jednotkám
Zostatková cena predaneho majetku 	0
813216	1939

	
ÚČTOVNÁ TRIEDA 5 SPOLU	1112258	259505	
Tržby z predaja služieb	61365	73400	
Tržby z predaja dlhodobého majetku 	950000	0	
Prijaté dary	40	780	
Iné ostatné výnosy	5976	24692	
Prijaté príspevky od fyzických osôb	89598	83620	
 Príspevky z podielu zaplatenej dane 	4784	0	
Dotácie	144250	118046	
ÚČTOVNÁ TRIEDA 6 SPOLU	1260013	300538	
VÝSLEDOK HOSPODÁRENIA PRED ZDANENÍM	147755	41033	
VÝSLEDOK HOSPODÁRENIA PO ZDANENÍ	121681	39665	

7.	Výrok audítora k ročnej účtovnej závierke

Správa nezávislého audítora o overení účtovnej závierky zostavenej k 31.12.2019 bola predložená dňa  28.5.2020  a tvorí prílohu tejto Výročnej správy.

8.	PREHĽAD O PRÍJMOCH (VÝNOSOCH) A VÝDAVKOCH (NÁKLADOCH)

Hlavné príjmy v roku 2019 tvorili dotácie z MPSVR a VÚC Banská Bystrica, ich celková suma bola vo výške 144250 Eur. Druhým dôležitým príjmom boli príjmy od klientov  vo výške 89598 Eur.
Významným príjmom bol príjem z prenájmu nehnuteľností, a to vo výške 61365 Eur. Časť z nich išla na splácanie pôžičky (Betonika Pstruša) a ostatné na splácanie pôžičky v OTP banka za SENIORDOM Betonika. 
OZ CHRABYD výnosom z predaja budovy na Pstruši a budovy Seniordomu splatil  pôžičku v OTP banke a časť súkromných pôžičiek na rekonštrukciu budov Betonika Pstruša a Betonika Priechod. 
Výdavky boli vynaložené na zabezpečenie chodu zariadenia, poskytovanie služieb pre klientov a  mzdové náklady.
Najvýznamnejšie výdavky  boli ma mzdy, sociálne a zdravotné poistenie, v celkovej sume 153793 Eur. Významnú  skupinu výdavkov tvorili: spotreba materiálu - 27595 Eur, spotreba energie -  18166  Eur a služby - vo výške 12567 Eur. 

9.	PREHĽAD PRÍJMOV V ČLENENÍ PODĽA ZDROJOV

Zdroj 	Suma 	
MPSVR	123264	
BBSK	20986	

10.	    STAV A POHYB MAJETKU A  ZÁVÄZKOV

V zariadení Betonika Priechod, ktorého budovu máme v dlhodobom nájme od obce Priechod,  poskytujeme služby 21- klientom, ktorí sú odkázaní na pomoc inej fyzickej osoby pri úkonoch sebaobsluhy. Zariadenie nie je plne bezbariérové a preto v spolupráci s majiteľom budovy (obec Priechod) plánujeme v roku 2020 uskutočniť drobné rekonštrukčné práce, ktoré by čiastočnú bariérovosť odstránili. 

11. EON NA 1 PRIJÍMATEĽA SOCIÁLNEJ SLUŽBY PODĽA DRUHU POSKYTOVANEJ SOCIÁLNEJ SLUŽBY ZA KALENDÁRNY ROK 2019

V roku 2019 predstavovali EON súhrnne:  13461,5 €/prijímateľ/rok. 
EON na jedného prijímateľa v  roku 2019  činili súhrnne: 1121,79 €/ mesiac.

EON v Betonika Priechod zodpovedajú zvýšeným nákladom na jednotlivé druhy sociálnych služieb v danom regióne a okrem kvalitne poskytovanej služby odrážajú aj materiálno-technické podmienky zariadenia.

Výročnú správu vypracovali: 
PaedDr. Božena Hrdinová – riaditeľka Betonika Priechod
Ing. Michaela Ďuricová – ekonóm, 
Prof. PaedDr. Gabriela Korimová - štatutárny   zástupca  OZ CHRABYD